CELEX: 62006TN0351
Language: sk
Date: 2006-12-05 00:00:00
Title: Vec T-351/06: Žaloba podaná 5. decembra 2006 – Dura Vermeer Groep/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/21
            
         Žaloba podaná 5. decembra 2006 – Dura Vermeer Groep/Komisia
   (Vec T-351/06)
   (2007/C 20/30)
   Jazyk konania: holandčina
   Účastníci konania
   
      Žalobca: Dura Vermeer Groep NV (v zastúpení: M. Slotboom, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť článok 1 písm. d) a článok 2 písm. d) rozhodnutia v rozsahu v akom sa týka zodpovednosti Dura Vermeer Groep NV, a
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca napadá rozhodnutie Komisie z 13. septembra 2006 o spôsobe uplatnenia článku 81 ES (vec č. COMP/38.456 – Asfalt – NL), ktorým mu bola uložená pokuta z dôvodu porušenia článku 81 ES.
   Na podporu svojej žaloby žalobca uvádza, že Komisia porušila článok 81 ods. 1 ES a článok 23 ods. 2 nariadenia č. 1/2003. Podľa žalobcu je Komisiou podaný výklad judikatúry Súdneho dvora a Súdu prvého stupňa týkajúci sa zodpovednosti materských spoločností za údajné porušenie zo strany dcérskych spoločností nesprávny. Komisia preto podrobila žalobcu príliš podrobnému preskúmaniu. Žalobca okrem toho uvádza, že Komisia nesprávne posúdila skutkový stav pokiaľ ide o skutočné vzťahy v koncerne Dura Vermeer. Komisia preto nepreukázala, že žalobca mal rozhodujúci vplyv na správanie Vermeer Infrastructuur BV.
   Po druhé sa žalobca odvoláva na porušenie podstatných formálnych náležitostí článku 253 ES a povinnosti odôvodnenia.